Szeretnél külföldön önkénteskedni pár hónapot és minél több fiatallal megismerkedni?

Itt a helyed közöttünk!

Most egy szlovák, egy lengyel, és egy bolgár projektet szeretnénk a figyelmetekbe ajánlani, de természetesen más országokba is lehet Európai Önkéntes Szolgálatot vállalni. (Ha más lehetőségek érdekelnek, olvass kicsit tovább!)

A Theater - Studio Studentina szervezésében lehetőség nyílik 4 magyar önkéntesnek 6 hónapot Szófia szomszédságában, a hegyek közelében, egy kis faluban tölteni, ahonnan a városi forgatag sem esik elérhetetlen messzeségbe.

Hogy mihez lehet ott kezdeni? Egy 3 egységből álló projekt harmadik részében vehetsz részt, ahol fő tevékenységeid között szerepelne a természet kincseinek megóvása, és a falu épületeinek felújítása. Ehhez szükség van nagy szívre és finom, de dolgos kezekre. Hogy mit tanulhatsz itt azon túl, hogy megismerkedsz a Balkán egyik népével, annak szokásaival és életvitelével? A rendszeres faültetéseken megbarátkozhatsz az állatvilággal, megtanulhatod rendszerezni a környezet adottságait, és segíthetsz, hogy a modern világ és a természet jó barátságban éljenek együtt. A faluban hagyományos házépítési technikák csínját-bínját sajátíthatod el, miközben osztozol a közös munka örömében. Azután, pihenés képpen tradicionális kézműves mesterségekkel fejlesztheted gyakorlati tudásod tárházát, ha szeretnéd!

Kezdés: 2013. május 1.

Időtartam: 6 hónap

Helyszín: Bulgária

\*

A részletekért látogass el honlapunkra:

http://messzelato.hu/hu/Bulgarayya\_2013

\*Jelentkezési határidő: 2013. április 1.\*

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

\*Mire is jó a nyár (azon kívül, hogy nem kell iskolába járni)? Kirándulás, fafaragás, focizás, kertészkedés, buborékfújás, bújócskázás, babavarrás.....

Ha tudnád még folytatni a listát, és szívesen megosztanád ötleteidet, élményeidet egy csapat lengyel fiatallal, jelentkezz 4 hónapos "Outdoor" projektünkre Michałowoba!\*

2 lelkes önkéntest keresünk, akik szívesen tartanának napi pár órás foglalkozásokat 3-15 éves gyerekeknek / fiataloknak. Lehet itt szó kézműveskedésről, környezeti oktatásról vagy sportról - a lényeg, hogy minél több időt töltsetek a szabadban, és élvezzétek ki a nyár minden pillanatát!

\*Projekt időtartama:\* 2013. június 1. - szeptember 30.

\*Projekt helye:\* Michałowo, Lengyelország

A részletekért látogass el honlapunkra:

http://messzelato.hu/hu/Michalowo\_2013

\*Jelentkezési határidő: 2013. április 1.\*

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

\*Érdeklődsz a fenntartható fejlődés és a permakultúrás gazdálkodás iránt?

Szeretnél egy kis ízelítőt kapni, hogy hogyan is megy ez a gyakorlatban?

Jelentkezz a szlovákiai Brdarkába önkéntesnek!\*

Ha jól esne egy hónap frisslevegő, akkor irány Szlovákia, ahol a hagyományos építési és kézműves technikák mellett sokat tanulhatsz a gyümölcstermesztésről is, és hogy milyen lépések vezetnek egy önfenntartó közösség létrehozásához.

Brdarka egy apró kis falu Dél-Szlovákiában, ahol egy lelkes csapat pár évvel ezelőtt nekikezdett egy önfenntartó helyi gazdálkodás létrehozásának.

Erről bővebben itt <http://www.alter-nativa.sk/eng/index.php?akcia=zobraz&id=131> olvashattok.

Azóta sokat fejlődött a kezdeményezés, és ennek az egyik nagyon pozitív aspektusa, hogy szívesen fogadnak önkénteseket egy-egy évre, akik ily módon betekintést nyerhetnek az ilyenfajta gazdálkodás mikéntjeibe. Volt már ott magyar önkéntes is, akinek magyar <http://messzelato.hu/Torok_Marton_Brdarka> és angol <https://www.foeeurope.org/yfoee/profile-marci> nyelvű rövid beszámolóit érdemes elolvasni!

Ha még többet szeretnél tudni a fogadó szervezetről, látogass el Facebook oldalukra <http://www.facebook.com/Alter.Nativa.Brdarka> is. Szlovákul van, de a képek magukért beszélnek!

\*Kezdés: \*2013. május 7.

\*Időtartam: \*12 hónap

\*Hely:\* Brdarka, Szlovákia

A részletekért látogass el honlapunkra:

http://messzelato.hu/hu/Brdarka\_2013

\*Jelentkezési határidő: 2013. április 1.\*

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

\*Az EVS-ről bővebben:\*\*

\*\*Európai Önkéntes Szolgálat, azaz EVS\*

Az Európai Önkéntes Szolgálat egy uniós program, melynek keretében 2 héttől 1 évig terjedő időszakot tölthetnek el 18-30 év közötti fiatalok egy európai országban.

Tömören összefoglalva a program lényege a következő: a támogatásért (utazás, ellátás, szállás, zsebpénz, biztosítás, nyelvoktatás) cserébe egy külföldi civil szervezetnél kell önkénteskedni egy választott projektben. A projekteknek számtalan témája létezik: foglalkozhatnak idősekkel, gyerekekkel, állatokkal, falusiakkal, mezőgazdasággal, sporttal, kulturális programokkal, régészettel stb.

Bővebb információt erről a www.messzelato.hu/evs oldalon találtok.

Kérem, akit érdekel ez a lehetőség, vagy akár egy egészen más EVS projekt, töltse ki az alábbi űrlapot, majd pedig egyeztessen velem egy időpontot egy személyes találkozóról!

Az űrlap:

https://docs.google.com/spreadsheet/viewform?formkey=dFUtSlNOYnBaNi0zU2tHSU44NVJqaXc6MQ#gid=0

Ha más EVS projektek is érdekelnek, szintén keressetek engem bátran!

Üdvözlettel,

Kakuszi Panna

gyakornok